Lærer du dine unger

å mobbe?

Foresatte kan forebygge mobbing

April 2016

FAU (Foreldrenes Arbeids Utvalg)

Vi i FAU, sammen med skole og foresatte, jobber mye med hvordan vi kan ha en mobbefri skole.

Det er flere tiltak en kan gjøre mot mobbing. Det kan være temakvelder , som den FAU arrangerte med Frode Jøssang, eller andre/mer konkrete tiltak skolen gjør.

**FAU håper at alle vi foresatte kan være med på å skape en kontinuerlig prosess mot mobbing**!

delES UT TIL ALLE FORELDRE og foresatte

VED FIGGJO SKOLE, fra fau

# Kjære foresatte ved Figgjo Barneskole

gradient

Mobbing er et stort og omfattende problem og det arbeides stadig på nasjonalt nivå for å forbygge alle former for mobbing. Kampanjer, av ulike slag, fokuserer på å endre holdninger (det vi tenker og mener), men i virkeligheten er det atferden som må endres om vi skal bli kvitt mobbingen. Barna gjør som vi gjør, ikke som vi sier, så her må vi foresatte stå frem som gode forbilder! Her er noen *eksempler som kan påvirke barnet ditt hver gang du:*  
# klager over en bekjents valg rundt middagsbordet  
  
# ligger henslengt foran tv’n / mobil / nettbrett og kritiserer andres oppførsel eller utseende  
  
# sitter med avisa i hånden og latterliggjør en med andre meninger enn deg selv  
  
# irriterer deg over en annen sjåfør i trafikken  
  
# himler med øynene når naboen gjør noe du ikke ville gjort  
  
# sier noe nedlatende om de med annerledes tro / rase / syn / meninger enn deg selv  
  
# baksnakker andres økonomi, nyeste innkjøp eller valg av feriereisemål

Ikke alt for alvorlige hendelser, men ved gjentakende effekt påvirker dette våre ungers intoleranse.

Vi er rollemodeller, og FAU oppfordrer alle til en selvransakelse på våre egne holdninger.  
**La oss bygge hverandre opp, i stedet for å rakke hverandre ned – og sammen arbeide for et mobbefritt miljø, både på skolen og i fritiden!**